Un român stabilit în Anglia a ieșit la o întâlnire cu o britanică. Nu avea să știe însă ce se va întâmpla acolo. Acesta a rămas uimit de atitudinea femeii și speră să nu mai trăiască o astfel de experiență.
Un tânăr stabilit în Marea Britanie a avut parte de o experiență neplăcută. A ieșit la o întâlnire cu o britanică, însă nu avea să știe ce va urma. Ce părere a avut femeia despre românii din străinătate?
Bărbatul povestește că de când locuiește în Anglia a întâmpinat fel de fel de situații. Se pare că există numeroase prejudecăți și remarci jignitoare la adresa românilor. Nu credea însă că și de această dată se va întâmpla ceva similar.
Într-un clip video postat pe TikTok, bărbatul a povestit ce a pățit la o întâlnire cu o britanică. S-a întâmplat acum câțiva ani, însă tânărul nu va uita niciodată ce i-a spus aceasta. Se pare că femeia nu avea o părere bună despre români.
Mai mult de atât, aceasta i-a pus niște întrebări destul de neplăcute. A șocat-o în primul rând faptul că bărbatul este alb, ea crezând că marea majoritate a românilor ar fi ceva mai ”bronzați”.
„Acum câțiva ani am fost la o întâlnire cu o britanică cu rădăcini asiatice. O invit la un restaurant să ne cunoaștem mai bine, după ce am vorbit o perioadă de timp cu ea, când a atacat fix unde nu trebuie.
Aceasta avea, ca majoritatea britanicilor, o părere destul de proastă despre români. Nu mi-a venit să cred când m-a întrebat de ce eu am pielea așa albă la culoare, pentru că în viziunea ei credea că românii sunt mai bronzați”, a povestit românul.
Deși a acceptat tot ceea ce i-a spus și a decis să treacă cu vederea, lucrurile au devenit și mai neplăcute pentru român. Femeia l-a întrebat pe acesta despre furturi, iar mai apoi au urmat și alte remarci răutăcioase.
În final, după toate întrebările pe care le-a primit, românul a decis să spună pas. Acesta a plecat acasă, dar a plătit nota la restaurant și a promis că o să se gândească de două ori înainte de a mai repeta experiența.
“Apoi, deși am încercat să trec cu vederea peste această remarcă, m-a întrebat dacă pe noi ne învață la școală când suntem mici să furăm. (…). M-a întrebat dacă toți stăm în Anglia foarte mulți în case ca refugiații și apoi plecăm înapoi în România cu banii.
În acel moment mi s-a tăiat, am plătit nota și am plecat acasă. Data viitoare când mai ies cu o britanică o să mă gândesc de două ori”, a mai completat românul, cu privire la această întâlnire pe care a avut-o cu respectiva britanică.